Gouzout a ran ivez e plij din harozed greñv gant houarnwiskoù lufrus, oc'h en em gannañ gant klezeioù ha bouc'hilli, o kas bouloù tan da zeviñ euzhviled, o vont da saveteiñ priñsezed koant ha da nijal war gein erevent. Ah, marteze on chomet yaouank. D'am soñj e fell d'an holl bezañ harozed, en ur mod pe en ur mod all. Ar c'hoantoù se a adkavan er filmoù a blij din, da skouer, hag er c'hoarioù video dreist-holl, e lec'h ma c'heller mont pelloc'h  eget ijinañ an haroz, ha bezañ anezhañ (pe anezhi, na gont ket gevier, Moran, gwelet hon eus da elfez e jakoun-bikini !). Troc'hañ penn an ork drezoc'h o-unan a c'hell bezañ plijusoc'h c'hoazh eget en lenn o vezañ dibennet (bouchañ d'ar briñsez n'eo ket, avat ^^). Plijout a ra al levrioù se din ivez peogwir e vez kavet harozezed (ha n'eo ket Haro, Zezette !) kreñv aliesoc'h eget e doareoù levr all, daoust ma ne vefe ket kement-se a skrivagnerezed (pe ma kuzhont o identelezh, cf. R. Hobb).